stanford-oval/wikipedia huggingface dataset:
Pizza Hut

| Pizza Hut |
| --- | --- |

Tunnuslause:  Flavor of Now
Perustettu:  1958
Perustaja:  Dan and Frank Carney
Toiminta-alue:  maailma
Toimiala:  ravintola
Tuotteet:  pizza
Henkilöstö:  160 000
Emoyhtiö:  PepsiCo (1977–97) Yum! Brands (1997–)
Kotisivu:  www.pizzahut.com
Infobox OKVirheellinen NIMI-arvo: 
Pizza Hut -ravintola Yhdysvalloissa.
Pizza Hut on maailman suurin pizzaravintolaketju. Sillä on 6 600 yksikköä Yhdysvalloissa ja yli 4 000 yksikköä yli sadassa muussa maassa.
Pizza Hut perustettiin Wichitassa, Kansasissa, Yhdysvalloissa vuonna 1958. Ketjun omistaja on maailman suurin ravintola-alan yritys Yum! Brands, Inc, joka muodostettiin irrottamalla ravintolatoimiala PepsiCo-konsernista. Tästä syystä Pizza Hutin ravintoloissa myydään PepsiCon juomia (muutamia valtioita lukuun ottamatta).
Historiaa

Pizza Hutin perustivat vuonna 1958 veljekset Dan ja Frank Carney Kansasin osavaltion Wichitassa. Seuraavana vuonna he tekivät franchising-sopimuksen Dick Hassurin kanssa, joka alkoi pitää Pizza Hut -ravintolaa Kansasin Topekassa. Voimakkaalla markkinoinnilla Pizza Hut laajeni nopeasti 1960- ja 1970-luvuilla Yhdysvalloissa ja eteni ensin myös Kanadaan, Länsi-Saksaan ja Australiaan, sitten Japaniin ja Britanniaan.
1960-luvun lopulla Carneyn veljekset yrittivät ostaa lisenssinhaltijoiden avaamista ravintoloista itselleen noin 40 prosenttia. Tämä osoittautui hankalaksi erilaisten kirjanpitojärjestelmien takia ja halvaannutti yhtiön kehitystä kuukausiksi.
Vuoteen 1971 mennessä Pizza Hutista oli tullut maailman suurin pizzeriaketju sekä liikevaihdoltaan että myyntipisteiden määrältään. Vuonna 1972 veljekset päättivät hankkia lisää pääomaa viemällä Pizza Hutin pörssiin vuonna 1972. Pian veljesten ravintolaimperiumin jatkeeksi ostettiin muitakin ketjuja ja yrityksiä, muun muassa Taco Kid, Next Door ja Flaming Steer -ketjut. Vuonna 1973 Pizza Hut -ketjuun kuului jo 2 000 ja vuonna 1984 5 000 ravintolaa. 1980-luvulla Pizza Hut otti mukaan nouto- ja kotiinkuljetusmahdollisuuden, joiden osuus myynnistä oli pian jo neljännes.
Neuvostoliiton entinen johtaja Mihail Gorbatšov esiintyi Pizza Hutin mainoksessa vuonna 1997.
Pizza Hut Suomessa

Ensimmäinen Pizza Hut -ravintola Suomessa avattiin Helsingin Citykäytävään vuonna 1987. Helmikuussa 1997 lisenssi siirtyi Rautakirjan tytäryhtiölle Eurostradalle. Ketjua yritettiin laajentaa nopeasti heikoin tuloksin, ja kokemusten myötä Rautakirja luopui Pizza Hutin omistajan PepsiCon tarjoamasta mahdollisuudesta lanseerata Suomeen myös Kentucky Fried Chicken ja Taco Bell. Kesäkuussa 2006 Rautakirja myi Pizza Hut -ravintoloidensa toiminnan islantilaisille Pétur Jonssonille ja Thórdis Lóa Thórhallsdóttirille. Vuonna 2017 avattiin uudet ravintolat Espoon Tapiolan Ainoa- sekä Helsingin Itäkeskuksen Easton-kauppakeskuksiin. Vuonna 2018 avattiin uudet ravintolat Espoon Matinkylään, Keravan Karuselliin sekä Lempäälän Ideaparkiin. Vuonna 2019 avattiin ravintola Espoon Kauklahteen. Vuonna 2020 avattiin Helsingin Sompasaareen ja vuonna 2021 Espoon Niipperiin ja Jyväskylään.
Ketjulla on Suomessa yhteensä 20 ravintolaa, joista kahdeksan Helsingissä (Citykäytävä, Easton, Forum, Helsinki Outet, Munkkivuori, Tripla, Sompasaari, Vuosaari), viisi Espoossa (Ainoa, Matinkylä, Kauklahti, Entresse, Niipperi) ja yksi Hämeenlinnassa, Jyväskylässä, Keravalla Karusellissa, Lempäälässä Ideaparkissa, Tampereella Tesomajärven kaupunginosassa, Turussa ja Vantaalla Tikkurilassa. Porissa ja Joensuussa sijaitsi jonkin aikaa Pizza Hut -ravintola.
Suomessa oli myös pitsaslaissibaarit Citykäytävän ja Tennispalatsin ravintoloissa, joista se lopettettiin Citykäytävän ravintolasta ensimmäisenä.[lähde? ] Se oli melkein yhtä kauan Pizza Hutin yhteydessä kuin Pizza Hut sijaitsi Tennispalatsilla. Nykyisin Tennispalatsin ravintolan paikalla on Taco Bell.
Aiheesta muualla

Wikimedia Commonsissa on kuvia tai muita tiedostoja aiheesta .
Pizza Hut Suomi
Yum! Brands
Pizza Hut
Taco Bell
KFC
WingStreet
Punaisella maat, joissa on Pizza Hut -ravintoloita.
Rapsodia (täsmennyssivu)

Rapsodia voi tarkoittaa seuraavia:
rapsodia, musiikkiteoksen muoto
Rapsodia (albumi), Asan albumi
"Rapsodia (kappale)", Mia Martinin kappale Euroviisuissa
Rapsodia Paganinin teemasta, Rahmaninovin sävellys
Rapsodia satanica, italialainen mykkäelokuva
Putkisieraintokot

| Putkisieraintokot |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Tokot Gobiidae
Suku::  Putkisieraintokot Proterorhinus  Smitt, 1900
Infobox OKVirheellinen NIMI-arvo: 
Putkisieraintokot (Proterorhinus) on tokkojen heimoon kuuluva ahvenkalojen suku. Siihen kuuluu viisi lajia.
Lajit

Putkisieraintokko (Proterorhinus marmoratus)
Idänsieraintokko (Proterorhinus nasalis)
Tonavansieraintokko (Proterorhinus semilunaris)
Proterorhinus semipellucidus
Proterorhinus tataricus
RFactor

| rFactor |
| --- | --- |

Kehittäjä:  Image Space Incorporated
Julkaisija:  Image Space Incorporated
Jakelija:  Steam
Pelisarja:  RFactor
Pelimoottori:  ISImotor
Julkaistu:   31. elokuuta 2005
Lajityyppi:  Simulaatiopeli, ajopeli
Pelimuoto:  yksinpeli, moninpeli
Ikäluokitus:  ESRB: E  
Alusta:  Microsoft Windows
Jakelumuoto:  DVD ja digitaalinen jakelu
Vaatimukset:  1,4GHz prosessori, Windows 98 SE, ME, 2000, XP, XP (64-bit), Windows Vista tai Windows 7, 512MB RAM, Geforce 4 4200 tai Radeon 9200, 128MB näytön RAM, DirectX 9.0c, 2GB kovalevytilaa.
Oheislaite:  Rattiohjain
Lisää peliartikkeleitaVideopelien teemasivulla
Infobox OK     : 
rFactor on Image Space Incorpotated -yhtiön luoma ajosimulaatiopeli. Peli perustuu eri autoluokkiin, joista voi valita mopoauton tai Formula 1 -auton väliltä haluamansa menopelin radalle. Peli sisältää useita Formula 1 -ratoja, jotka ovat Monza, Nürburgring, Shanghai, Silverstone, Barcelona ja Montreal.
rFactor on tunnettu pelin realistisuudesta, muokattavuudesta ja online pelaamisen mahdollisuuksistaan.
Peliin on julkaistu monia pelaajien kehittämiä lisäratoja ja -autoja. Suurin yksittäinen jakelusivusto rfactorcentral.com tarjoaa ilmaiseksi satoja autoja ja ratoja.
rFactor 2 julkaistiin vuonna 2013.
Suomalaisia rFactor liigoja

rFinland Formula Series (Arkistoitu – Internet Archive)
Trellet
FSN League (Arkistoitu – Internet Archive)
Aiheesta muualla

rFactor MobyGamesissa (englanniksi)
Rapsodia

Rapsodia tarkoittaa musiikkiterminä sävellystä, joka on yksiosainen, mutta koostuu useista osista, jotka ovat keskenään hyvin erilaisia tunnelmaltaan, tempoltaan ja muilta ominaisuuksiltaan. Äkillisissä, joskus improvisoidun tuntuisissa suunnanmuutoksissaan rapsodia on siten sävellysmuotona vapaampi kuin esimerkiksi muunnelma.[lähde? ]
Erään määritelmän mukaan rapsodia on musiikkiteos, jossa ei ole muodollista rakennetta ja joka ilmaisee voimakkaita tunteita. Termin juuret ovat latinankielessä ja varhaisin käyttö on 1500-luvun puolivälistä.
Rapsodia Paganinin teemasta

Rapsodia Paganinin teemasta.
MIDI-tiedosto
Äänitiedostojen kuunteluohjeet
Sergei Rahmaninovin rapsodia op. 43 on vuodelta 1934 ja samalla viimeinen teos, jossa säveltäjä käyttää pianoa instrumenttina.[lähde? ]
Sävellyksen inspiraationa on Niccolo Paganinin viulukapriisi numero 24. Myös Franz Liszt ja Johannes Brahms tekivät siitä sovituksia, mutta Rahmaninov toi mukaan orkesterin.
Rahmaninovin teoksessa on 24 muunnelmaa 24. kapriisista.
Radio România Antena Satelor

| Radio România Antena Satelor> ultralyhyet aallot (ula) - ultra-short waves |
| --- | --- | --- |
89.0 | 103.2 | 106.9: 
keskipitkät aallot - medium waves (MW)
531 | 603 | 1314: 
pitkät aallot - long waves (LW)
153: 
Radio România Antena Satelor on Romanian valtionradio.  Nimen osa Antena Satelor tarkoittaa Kyläantennia.
Se aloitti radiokokeilut ihanteellisen lähetyspaikan kartoittamiseksi 1929 lähetysteholtaan 750 W:n saksalaisella sotasaalislähettimellä taajuudella 156 kHz, ja sai Luzernin radiokonferenssissa 1933 taajuudekseen 160 kHz, minkä käyttöoikeus alkoi 15. tammikuuta 1934.
Antenniverkon yleisradiolähetykset > Pitkien aaltojen lähetykset - LW

Stația de emisie de la Bod tarkoittaa Bodin (kunnan) (radio)lähetysasemaa. Braşov puolestaan tarkoittaa keskuskaupunkia ja aluetta, millä Bod sijaitsee. Bod sijaitsee noin 10 kilometrin päässä Braşovin kaupungista.
Romanian pitkäaaltoradiolähetyksillä on ollut koetaajuus 156 kHz 1929-1934, ja kolme muuta taajuutta 1935-2020: 160 kHz, 155 kHz ja nykyinen 153 kHz pitkien aaltojen alueen alkupäässä.  160 kHz osoitettiin Romanialle Luzernin radiokonferenssissa 1933, ja se saattoi ottaa taajuuden käyttöön 15. tammikuuta 1934.
Romanian 160 kHz on ollut päällekkäin Lahden pitkäaaltoaradioaseman kanssa 1. syyskuuta 1945:stä 15. maaliskuuhun 1950. Neuvostoliiton ulkoasiainkansankomissariaatti halusi Suomen ulkoasiainministeriön 7. elokuuta 1945 vastaaottamassa kirjeessä, että Lahden pitkäaaltoaradioasema siirtyisi lähettämään 166 kHz:n asemesta taajuudella 160 kHz, mikä oli Braşovin pitkäaaltoaseman taajuus, koska Neuvostoliitto lähetti 172 kHz:n taajuudella, mikä sen aikaisella tekniikalla aiheutti Lahden ja Neuvostoliiton aseman päällekkäisyyden. Tuonajan lähetystekniikalla riittävä taajuusväli olisi ollut 6 kHz:n asemesta 10 kHz. Neuvostoliiton radiolähetykset olivat olleet aikaisemmin taajuudella 174 kHz, mutta sieltä oli vähennetty taajuutta 2 kHz:llä 172 kHz:iin.
Yleisradio muutti Lahden radioaseman pitkien aaltojen lähetystaajuuden 31. elokuuta - 1. syyskuuta 1945 yöllä 166 kHz:stä 160 kHz:ksi Vasta vuoden 1949 Kööpenhaminan radiokonferenssin, MAR-48:n, tuloksena Braşovin pitkäaaltoasemalle osoitettiin lähetystaajuudeksi 155 kHz.  Se astui voimaan 15. maaliskuuta 1950.  Geneven radiokonferenssissa 2015 osoitettiin Braşovin pitkäaaltoradioasemalle lähetystaajuudeksi nykyinen 153 kHz. Se astui voimaan 1. helmikuuta 1996.
| Lähetin | teho | aika |
| --- | --- | --- |
| saksalainen sotasaalislähetin | 750 W | 1929- |
| Marconi | 40 000 W |  |
|  | 150 000 W | 19360101 |
| Thomson-Houston | 1 200 000 W | 1965 |
| Harris | 200 000 W | 2003 |
Antenniverkon yleisradiolähetykset > Keskipitkien aaltojen lähetykset - MW

| 531 kHz AM | 603 kHz AM | 1314 kHz AM |
| --- | --- | --- |
Stația de emisie de la Bod (Braşovin pitkäaaltoasema) - 200 000 W :
Antenniverkon yleisradiolähetykset > Lyhyiden aaltojen lähetykset - SW

Ei muita lähetyksiä kuin ula-lähetykset. Vaikka ultralyhyiden aaltojen lähetykset kuuluvat lyhytaaltolähetyksiin niiden erilaisesta luonteesta: lyhyestä kantavuudesta ja amplitudimodulaatiosta eroavata taajuusmodulaatiosta johtuen ne käsitetään erillisiksi lyhytaaltolähetyksistä. Lyhytaaltolähetyksiksi yleensä käsitetään lyhyimpien aaltojen laajuusmoduloidut lähetykset, ja taajuusmoduloidut ula-lähetykset ovat erikseen.
Antenniverkon yleisradiolähetykset > Lyhyiden aaltojen lähetykset - SW > Ultralyhyiden aaltojen lähetykset

| 89,0 MHz FM | 103,2 MHz FM | 106,9 MHz FM |
| --- | --- | --- |
Stația de emisie de la Bod (Braşovin pitkäaaltoasema) - 200 000 W :
Radio România Antena Satelor joukkotiedotuksessa

Radio România Antena Satelorista on YouTube-videoita. Radioaseman lähetyksessä on keskeisessä osassa kansanmusiikki, mistä radioaseman tunnistaa eteläeurooppalaiseksi.
Radio România Antena Satelor joukkotiedotuksessa > Pitkät aallot (LW)

Pitkillä aalloilla lähetetään samat uutiset kuin keskipitkillä aalloilla taajuudella 603 kHz. Uutislähetyksen kuulutus on Radio România Actualitaţi, Radio Romanian Ajankohtaiset.
| Radio România Antena Satelor | 153 kHz Braşov (Bod) |
| --- | --- |
Kongsfjordista: http://arcticsdr.ddns.net:8073/?f=153.00amz0 (Arkistoitu – Internet Archive)
Muuramesta: http://oh6hps.ddns.net:8073/?f=153.00amnz10
Iitistä: http://oh2bua.fi:8073/?f=153.00amz9
Vecbebrista: http://kiwi-vecbebri.jveits.de:8073/?f=153.00amz0%5Bvanhentunut+linkki%5D
Lutskista: http://ur4pwj.lrv.net.ua:8073/?f=153.00amz0%5Bvanhentunut+linkki%5D
Bucharestista (Bukarestista): http://sdr.yo3ksr.ro:8073/?f=153.00amnz0
Radio România Antena Satelor joukkotiedotuksessa > Keskipitkät aallot (MW)

Keskipitkien aaltojen taajuuden 603 kHz voi tunnistaa Radio România Antena Satelorin lähetykseksi vertaamalla sitä pitkien aaltojen lähetykseen 153 kHz:llä. Uutislähetyksen kuulutus on Radio România Actualitaţi, Radio Romanian Ajankohtaiset.
| Radio România Antena Satelor | 531 kHz Petroșani & Urziceni | 603 kHz | 1314 kHz |
| --- | --- | --- | --- |
| Kongsfjordista | http://arcticsdr.ddns.net:8073/?f=531.00amz0 (Arkistoitu – Internet Archive) | http://arcticsdr.ddns.net:8073/?f=603.00amz0 (Arkistoitu – Internet Archive) | http://arcticsdr.ddns.net:8073/?f=1314.00amz0 (Arkistoitu – Internet Archive) |
| Muuramesta | http://oh6hps.ddns.net:8073/?f=531.00amnz10 | http://oh6hps.ddns.net:8073/?f=603.00amnz10 | http://oh6hps.ddns.net:8073/?f=1314.00amnz10 |
| Iitistä | http://oh2bua.fi:8073/?f=531.00amz9 | http://oh2bua.fi:8073/?f=603.00amz9 | http://oh2bua.fi:8073/?f=1314.00amz9 |
| Vecbebrista | http://kiwi-vecbebri.jveits.de:603/?f=531.00amz0%5Bvanhentunut+linkki%5D | http://kiwi-vecbebri.jveits.de:603/?f=603.00amz0%5Bvanhentunut+linkki%5D | http://kiwi-vecbebri.jveits.de:603/?f=1314.00amz0%5Bvanhentunut+linkki%5D |
| Lutskista | http://ur4pwj.lrv.net.ua:603/?f=531.00amz0%5Bvanhentunut+linkki%5D | http://ur4pwj.lrv.net.ua:603/?f=603.00amz0%5Bvanhentunut+linkki%5D | http://ur4pwj.lrv.net.ua:603/?f=1314.00amz0%5Bvanhentunut+linkki%5D |
| Bucharestista (Bukarestista) | http://sdr.yo3ksr.ro:8073/?f=531.00amnz0 | http://sdr.yo3ksr.ro:8073/?f=603.00amnz0 | http://sdr.yo3ksr.ro:8073/?f=1314.00amnz0 |
Resident Evil: The Darkside Chronicles

| Resident Evil: The Darkside Chronicles |
| --- | --- |

Kehittäjä:  Capcom Cavia
Julkaisija:  Capcom
Jakelija:  Nintendo eShop
Ohjaaja:  Yasuhiro Seto Hiroaki Kotake Isao Takahashi
Tuottaja:  Masachika Kawata Kentarō Noguchi
Käsikirjoittaja:  Shōtarō Suga Yasuhiro Seto Haruo Murata
Säveltäjä:  Shūsaku Uchiyama Takeshi Miura
Pelisarja:  Resident Evil
Pelimoottori:  MT Framework Havok
Julkaistu:   17. marraskuuta 2009 Wii NA 17. marraskuuta 2009 AU 26. marraskuuta 2009 EU 27. marraskuuta 2009 JP 14. tammikuuta 2010 PlayStation Network JP 28. kesäkuuta 2012 NA 26. kesäkuuta 2012 EU 27. kesäkuuta 2012 
Lajityyppi:  raideräiskintä
Pelimuoto:  yksinpeli, kaksinpeli
Ikäluokitus:  ESRB: M  Virheellinen ESRB-arvo PEGI: 18
Alusta:  Wii, PlayStation Network
Jakelumuoto:  12 cm optinen levy (Wii)
Lisää peliartikkeleitaVideopelien teemasivulla
Infobox OK       : 
| Resident Evil: The Darkside Chronicles> Yhteispisteet.Kerääjä | Resident Evil: The Darkside Chronicles> Yhteispisteet.Pisteet |
| --- | --- |
Metacritic: 80 %
Arvostelupisteet
Julkaisu: Pisteet
GameSpot: 6,0/10
IGN: 8,1/10
Resident Evil: The Darkside Chronicles (jap. バイオハザード ダークサイド・クロニクルズ, Biohazard: Darkside Chronicles) on Capcomin ja Cavian kehittämä sekä Capcomin julkaisema raideräiskintäpeli, joka on osa Resident Evil -pelisarjaa. Peli julkaistiin alun perin Wiille vuonna 2009 ja myöhemmin PlayStation Networkissa vuonna 2012. Peli on vuonna 2007 julkaistun Resident Evil: The Umbrella Chroniclesin jatko-osa.
Pelaaminen

The Darkside Chronicles on raideräiskintäpeli, jossa pelihahmot liikkuvat automaattisesti ennalta määrättyä reittiä ensimmäisen persoonan kuvakulmassa. Pelaajan tehtävänä on ohjata ruudulla näkyvää tähtäintä ja ampua esiin tulevat vihollishahmot ennen kuin ne ehtivät vahingoittaa pelihahmoa. Pelaaja voi parantaa hahmonsa vammat parannusesineillä ja pelin edetessä parannella käytössään olevia aseita. Pelissä on samalla ruudulla pelattava kaksinpeli ja verkossa nähtävät pistetaulukot.
Juoni > Operation Javier

Vuoteen 2002 sijoittuvassa skenaariossa Leon S. Kennedy ja Jack Krauser ovat Etelä-Amerikassa jäljittämässä huumeparoni Javier Hidalgoa. Agentit huomaavat paikallisen kylän olevan täynnä zombeja. Kun heidän oma oppaansa kuolee, Leon ja Krauser ottavat Manuela-nimisen tytön oppaakseen. Jokea pitkin kolmikko päätyy padolle, jonka luona he kohtaavat Javierin. Tällöin paljastuu, että Manuela on Javierin tytär ja että hän kärsii virus-infektiosta, jonka Javier on kuitenkin onnistunut pitämään kurissa. Myöhemmin joukko kohtaa hirviöksi muuttuneen Manuelan äidin, joka haavoittaa Krauseria. Leon ja Krauser onnistuvat kukistamaan mutantin, jolloin Javier altistaa itsensä T-Veronica-virukselle. Manuela auttaa agentteja kukistamaan mutatoituneen Javierin, ja lopulta kolmikko helikopterilla. Yhdysvaltain hallitus ottaa Manuelan huosaansa, ja Leonin tarina jatkuu Resident Evil 4:ssä.
Juoni > Memories of a Lost City

Krauser haluaa kuulla Leonin ensikohtaamisesta mutanttien kanssa, jolloin alkaa Resident Evil 2:n tapahtumiin pohjautuva skenaario. Leon on ensimmäistä päivää Raccoon Cityn poliisivoimissa, ja Claire Redfield saapuu kaupunkiin etsimään veljeään Chrisiä. Zombit ja muut mutantit ovat ottaneet kaupungin valtaansa. Poliisiasemalla Leon ja Claire kohtaavat pikkutyttö Sherryn ja mystisen Ada Wongin. Selviytyneet kukistavat G-virukselle altistuneen William Birkinin, joka paljastuu Sherryn isäksi. Lopulta he pakenevat kaupungista Umbrellan salaisen tutkimuslaitoksen kautta.
Juoni > Game of Oblivion

Leon kertoo Krauserille tapahtumista T-Veronica-viruksen ympärillä, jolloin alkaa Code: Veronican tapahtumiin sijoittuva skenaario. Veljeään etsivä Claire on joutunut vangituksi Rockfort-saarelle, mutta virustartunnan iskiessä hän päätyy tekemään yhteistyötä Steve Burnside -nimisen miehen kanssa. Claire ilmoittaa olinpaikkansa Leonille, joka taas välittää tiedon Chrisille, mutta tämän saapuessa saarelle Claire ja Steve ovat jo paenneet lentokoneella Antarktikselle. Chris seuraa kaksikkoa ja lopulta kukistaa mutatoituneen Alexia Ashfordin.
Juoni > Darkness Falls

Salainen skenaario paljastaa pelaajalle Jack Krauserin ajatuksia Operation Javierin aikana. Skenaario alkaa juuri ennen agenttien etenemistä Javierin piilopaikkaan. Krauser alkaa hiljalleen ymmärtää Javieria ja hyväksyy osin tämän tavoitteet. Haavoituttuaan mutanttia vastaan käydyssä taistelussa Krauser turhautuu joutuessaan turvautumaan Leonin apuun. Hän uskoo uransa päättyvän vamman vuoksi, ja aikoo turvautua mutaatiovirukseen saadakseen tästä voimia.
Musiikki

Osa The Darkside Chroniclesin tapahtumista pohjautuu aikaisempiin Resident Evil -peleihin, joten pelin säveltäjiksi päätettiin valita Shūsaku Uchiyama ja Takeshi Miura. Uchiyama sävelsi musiikkia Resident Evil 2:een ja Miura Code: Veronicaan. Osa pelin ääniraidasta on nauhoitettu yli 40 muusikon orkesterin ja 30 laulajan kuoron kanssa. Orkesterimusiikin kanssa auttoi videopeli- ja animaatiosävellyksistään tunnettu Yoshihisa Hirano.
Vastaanotto

IGN antoi pelille arvosanan 8,1 ja kehui pelin grafiikkaa, musiikkia ja pelattavuutta. Pelin kameraa sanottiin kuitenkin hieman häiritseväksi ja tarinaa sekavaksi uusille pelaajille. GameSpotin arvostelussa pelille annettiin kuusi pistettä kymmenestä. Myynnissä peli menestyi hyvin.
Aiheesta muualla

Virallinen sivu (Arkistoitu – Internet Archive) (englanniksi)
Resident Evil -pelisarja
| --- | --- |
Pääsarja:   Resident Evil Zero  Resident Evil  Resident Evil 2  Resident Evil 3  Resident Evil Code: Veronica  Resident Evil 4  Resident Evil 5  Resident Evil 6  Resident Evil 7  Resident Evil Village 
Gun Survivor:   Resident Evil: Survivor  Resident Evil Survivor 2 – Code: Veronica  Resident Evil: Dead Aim 
Outbreak:   Resident Evil Outbreak  Resident Evil Outbreak: File 2 
Chronicles:   Resident Evil: The Umbrella Chronicles  Resident Evil: The Darkside Chronicles 
Revelations:   Resident Evil: Revelations  Resident Evil: Revelations 2 
Uudet versiot:   Resident Evil (2002)  Resident Evil 2 (2019)  Resident Evil 3 (2020)  Resident Evil 4 (2023) 
Muut:   Resident Evil Gaiden  Resident Evil: The Mercenaries 3D  Resident Evil: Operation Raccoon City  Umbrella Corps 
Hahmot:   Chris Redfield  Jill Valentine  Albert Wesker  Leon S. Kennedy  Claire Redfield  Ada Wong  Ethan Winters  Lady Dimitrescu
Porkuni järv

| Porkuni järv |
| --- | --- |
 Auringonlasku, elokuu 2013
Valtiot:  Viro
Maakunnat:  Länsi-Virumaa
Kunnat:  Tapa, Väike-Maarja
Koordinaatit:  59°10′53″N, 26°12′22″E
Vesistöalue ja valuma-alueen tietoja
Päävesistöalue:  Valgejõen vesistö
Laskujoki:  Valgejõgi
Järvinumero:  VEE2033500
Mittaustietoja
Pinnankorkeus:  107  m 
Rantaviiva:  11,154 km
Pinta-ala:  48,2  ha 
Keskisyvyys:  2 m
Suurin syvyys:  2,5 m
Valuma-alue:  43,6 km²
Saaria:  8
 fiPorkuni järv 
Porkuni järv  on Virossa Länsi-Virumaalla Tapan ja Väike-Maarjan kuntien välisellä rajalla sijaitseva järvi. Se sijaitsee maantieteellisesti Pandiveren ylängöllä ja se kuuluu alueen karstijärviin. Se on Virossa kuuluisa siitä, että sillä on ajelehtivia saaria ja että se joskus kesäisin kuivuu kokonaan.
Maantietoa

Järven pinta-ala on 45 hehtaaria ja se on 2,0 kilometriä pitkä ja 450 metriä leveä. Saaria on 8, joiden yhteinen pinta-ala on 1,31 ha. Useimmat saaret ovat matalia ja ruohottuneita. Pienien saarien sanotaan ajelehtivan järvellä. Järven kaakkoispäässä sijaitsee kolme metriä korkea saari ja järven luoteispäässä sijaitsee Lossisaari. Se on 500 metriä pitkä ja 200 metriä leveä. Se kohoaa yli 10 metriä järven pinnan yläpuolelle. Saaresta on rakennettu järven yli neljä pengerpatoa, jotka erottavat järvestä neljä vesiallasta. Kaksi pienintä allasta ovat Aiajärv ja Iirijärv (yht yli 1 ha). Suurjärv on järven kaakkoinen allas (36 ha), jossa sijaitsevat suuret saaret. Luoteispäässä on Karujärv eli Alumine järvi (4 ha), josta saa alkunsa laskujoki Valgejõgi. Karujärven luoteispäässä on tiepenger, jonka ali joki virtaa. Joella on pituutta 89,5 kilometriä ja se laskee Suomenlahteen Loksan satamassa . Järven valuma-alueen laajuus on 43,6 km². Vedenpinnan korkeus on keskimäärin 107,0 metriä mpy.
Järvi on luodattu ja sen keskisyvyys on 2 metriä ja suurin syvyys 2,5 metriä. Järven laskennalliseksi tilavuudeksi voidaan määrittää 0,00089 kuutiokilometriä eli 0,89 miljoonaa kuutiometriä . Järven rantaviivan pituus on 11,2 kilometriä ja järven rannat kohoavat usein yli 10 metriä vedenpintaa korkeammalle. Järvan ja Kullengan yhdistävä maantie (180) ohittaa järven sen luoteispäässä.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 1) mukaan kovavetinen järvi (vir. kareda veega järv).
Järvi luokitellaan limnologisesti alkalitrofiseksi järveksi  (vir. alkalitroofne tai allikatoiteline, AL). Tällaisiin järviin on veteen liuennut runsaasti kalkkikivestä irronnutta vetykarbonaattia, joka aiheuttaa veden emäksisen happamuustason (pH on yli 7). Vedessä on myös runsaasti mineraaleja, jotka muuttavat vedenvärin usein turkoosiksi tai sinertäväksi. Koska vesi on emäksistä ja sen sisältämät mineraalit ja ravinteet poikkeavat muista järvistä, on näihin järviin kehittynyt omanlainen levien muodostama ekosysteemi.
Porkuni järv sijaitsee 500 miljoonaa vuotta sitten syntyneen kalkkikivikallion päällä ja seudun kalkkikivestä on havaittavissa monia karstin piirteitä. Seudulla on paljon lähteitä, joista ilmeisesti myös järvi saa vetensä. Järvellä ei ole tulo-ojia, joten maaperän huokoisuus selittää järven olemassaolon. Veteen liuenneet runsaat ravinteet saavat planktonlevien kasvamaan ja kukkimaan runsaina. Järvi onkin hyvin rehevöitynyt. Kuolleet planktonit vajoavat järven pohjalle muodostaen paksun mutakerroksen. Järvi kuivuu joinakin vuosina ja silloin järven kalat kuolevat. Tilalle on istutettu uusia kaloja, kun vedenpinta nousee normaaliksi.
Järvi on kuivunut vuosina 1940, 1964, 1976, 1998, 2003, 2004 ja 2006 (valokuva).
Virkistys

Järvellä on järjestetty paljumelonnan maailmanmestaruuskilpailuja.
Kuivunut järvi lokakuussa 2006
Mittauspiste ja kuivumistaulukko
Järven saaria
Järven pohjoispäätä